बोले- हम उनकी सरकार में रहने को तैयार; अपने बच्चों को खाना तो खिला सकेंगे
Pakistani Youtuber Sana Amjad - Pakistani Becomes a Fan of Modi, Says "We Need a PM Like Him" पाकिस्तान की तंगहाली और हुक्मरानों की नाकामी से वहां की जनता परेशान है। ऐसे में वहां के लोग भारत को हसरत भरी नजरों से देखने लगे हैं। लोगों का कहना है दो देश 1947 में अंग्रेजी हुकूमत से आजाद हुए
पाकिस्तानी यूट्यूबर सना अमजद का एक वीडियो वायरल हो रहा है, जिसमें एक पाकिस्तानी नागरिक भारत के प्रधानमंत्री नरेंद्र मोदी की तारीफ करता हुआ नजर आ रहा है। यह शख्स कहता है कि नरेंद्र मोदी पाकिस्तान के प्रधानमंत्री होते तो वहां की जनता भी सही दामों पर चीजें खरीद पा रही होती।
वीडियो बनाने वाली सना ने जब उससे पूछा कि आजकल एक नारा सुनने को मिल रहा है- ‘पाकिस्तान से जिंदा भागो, चाहे इंडिया चले जाओ’... तो इस शख्स ने कहा- काश मैं पाकिस्तान में पैदा न हुआ होता।यहां के लोग कहते हैं कि काश बंटवारा न हुआ होता, तो हम जरूरत के सारे सामान कम दाम पर खरीद पाते और हर रात अपने बच्चों को खाना खिला पाते।
PAK नागरिक बोला- इस्लामिक मुल्क में इस्लाम लागू नहीं कर पाए
वीडियो में वह पाकिस्तानी PM शहबाज शरीफ के खिलाफ बोलता नजर आ रहा है। वह कह रहा है- इंडिया में होते तो हमें टमाटर 20 रुपए किलो मिल रहे होते, चिकन और पेट्रोल 150 रुपए का मिलता। ये भी शर्म की बात है कि हमें इस्लामिक मुल्क तो मिला पर हम यहां इस्लाम लागू नहीं कर पाए।
भारत के लोग मोदी की इज्जत करते हैं और उन्हें फॉलो करते हैं
इस शख्स ने कहा, 'मोदी हम लोगों से कहीं बेहतर हैं। भारत के लोग उनकी इज्जत करते हैं, उन्हें फॉलो करते हैं। अगर हमारे पास नरेंद्र मोदी हों तो हमें नवाज शरीफ, बेनजीर या इमरान, यहां तक कि जनरल परवेज मुशर्रफ की भी जरूरत नहीं पड़ेगी। हमें सिर्फ पीएम मोदी चाहिए। सिर्फ वही इस देश के शरारती तत्वों से डील कर सकते हैं।'
उसने आगे कहा, 'भारत दुनिया का पांचवी सबसे बड़ी इकोनॉमी बन गया है जबकि हम कहीं नहीं पहुंच पाए। इसलिए मैं तो अब पीएम मोदी के नेतृत्व में रहने को तैयार हूं। मोदी बहुत महान शख्सियत हैं, वे बुरे इंसान तो नहीं हैं। भारतीय लोगों को टमाटर और चिकन सही दामों पर मिल रहा है। जब आप अपने बच्चों को रात का खाना नहीं खिला पाते हैं तो आप उस मुल्क पर अफसोस जताने लगते हैं जहां आप पैदा हुए।'
आखिर में इस शख्स ने कहा, 'मैं अल्लाह से दुआ मांगता हूं कि हमें मोदी दे दें और उन्हें हमारे मुल्क पर राज दे दें। पाकिस्तानियों को भारत से तुलना बंद कर देनी चाहिए, क्योंकि दोनों देशों के बीच तुलना हो ही नहीं सकती है।'
पाकिस्तानी आवाम की मांग- इमरान, शहबाज नहीं, मोदी चाहिए
सोशल मीडिया पर इस तरह के कई और वीडियोज वायरल हो रहे हैं, जहां पाकिस्तानी युवा भारतीय प्रधानमंत्री नरेंद्र मोदी की तारीफ करते दिख रहे हैं। उनका कहना है कि हमें इमरान, शहबाज नहीं चाहिए, हम तो PM मोदी जैसा प्रधानमंत्री चाहते हैं। हमें भारत अपने में मिला ले, तो हमारी हालत भी सुधर जाए।
दरअसल, पाकिस्तान की तंगहाली और हुक्मरानों की नाकामी से वहां की जनता परेशान है। ऐसे में वहां के लोग भारत को हसरत भरी नजरों से देखने लगे हैं। लोगों का कहना है दो देश 1947 में अंग्रेजी हुकूमत से आजाद हुए। एक बुलंदी के नए मुकाम पर है और दूसरा अपने गुजारे के लिए भीख मांगता फिर रहा है।
पाकिस्तान के लाहौर में आयोजित 'फैज फेस्टिवल' में जावेद अख्तर ने वहां आतंकियों को संरक्षण मिलने की बात कही थी। उनसे जुड़ी खबरें यहां पढ़ सकते हैं...
लाहौर में जावेद अख्तर बोले- मुंबई हमले के आतंकी पाकिस्तान में खुलेआम घूम रहे; वे नॉर्वे-इजिप्ट से नहीं आए
मशहूर गीतकार और शायर जावेद अख्तर ने लाहौर में खुले मंच से कह दिया कि मुंबई हमले की साजिश रचने वाले पाकिस्तान में खुलेआम घूम रहे हैं। इस पर उनकी खूब तारीफ हो रही है। दरअसल, जावेद साहब पाकिस्तान के लाहौर में आयोजित 'फैज फेस्टिवल' में पहुंचे थे। उर्दू शायर फैज अहमद फैज की याद में यहां 17 से 19 फरवरी तक कार्यक्रम आयोजित किया गया था। पूरी खबर पढ़ें...
राउत बोले- जो PM नहीं कर सके...वो जावेद कर गए:सामना में लिखा-वे सच्चे देशभक्त,प्रधानमंत्री सम्मानित करें
उद्धव ठाकरे गुट के नेता संजय राउत ने प्रधानमंत्री और राष्ट्रपति से जावेद अख्तर को सम्मानित करने की अपील की है। उन्होंने कहा कि जावेद अख्तर ने अपनी देशभक्ति दिखाई है और सभी को उनका सपोर्ट करना चाहिए। सामना मैगजीन में लिखे एक आर्टिकल में उन्होंने कहा कि एक मुस्लिम राइटर ने पाकिस्तान में वह किया, जो पीएम मोदी और उनके अंधभक्त नहीं कर सके। पूरी खबर पढ़ें
पाकिस्तान में प्रधानमंत्री नरेंद्र मोदी से जुड़ी ये खबरें भी पढ़ें...
इमरान की पार्टी वालों ने मोदी का वीडियो वायरल किया:PM मोदी कह रहे- हमने उन्हें कटोरा लेकर दुनिया में घूमने पर मजबूर कर दिया
महंगाई से तंगहाल पाकिस्तान में प्रधानमंत्री नरेंद्र मोदी का 3 साल पुराना वीडियो सुर्खियों में है। इस वीडियो में PM मोदी कह रहे हैं- हमने पाकिस्तान की सारी हेकड़ी निकाल दी। उन्हें कटोरा लेकर दुनिया भर में घूमने के लिए मजबूर कर दिया है। पूरी खबर पढ़ें...
इमरान खान ने फिर की PM मोदी की तारीफ:बोले- उनकी विदेशों में कोई प्रॉपर्टी नहीं; भारत को बता चुके हैं खुद्दार मुल्क
पाकिस्तान के पूर्व प्रधानमंत्री इमरान खान ने भारत के PM नरेंद्र मोदी की एक बार फिर तारीफ की है। एक स्पीच के दौरान इमरान ने कहा कि नरेंद्र मोदी की देश के बाहर कोई प्रॉपर्टी नहीं है, लेकिन हमारे यहां के नेताओं की दूसरे देशों में करोड़ों की संपत्ति है। पूरी खबर पढ़ें...